Dovinalla

Una dovinallaCon muitas atras variants como devinalla, domenalla, dominalla, adovinalla, adivinalla, adevinalla, adomenalla, adominalla, endevinalla u endivinalla u dovinetaCon muitas atras variants como devineta, divineta, domineta, devinadeta, adovineta, adivineta, adevineta, adevinadeta, endevineta, endivineta (d'o latín addivināre) ye un chicot enigma escrito en forma de verso que gosa tener por un regular orichen popular y que tien bella dificultat semantica u de contenito.

As dovinallas se transmiten oralment y s'han feito servir dende fa sieglos como una forma ta entretener-se. O suyo orichen se creye que ye en Orient y tenió una gran popularidat en os sieglos XVIII y XIX en os que mesmo a burguesía miró sin d'exito de adoptar-la, fendo-la mas literaria. En Aragón tenió gran difusión en os sieglos XIX y XX.

Os temas que abracan no son guaire complexos, sino que por un regular son simples, superficials y en muitas ocasions con doble sentito, estando a vegadas ubiertament sexuals. Chusé Raúl Usón: Dovina Dovinalla. Adivinanzas populares en aragonés. Larumbe Chicos, Zaragoza, 2009. Se gosan decir prencipiando por a frase "Dovina dovinalla..." u "Devina devineta...", "Qué cosa ye..." u "Una cosa cosicada". As formulas mas habituals ta zarrar una dovinalla son "anque te tornes tocino...", "no lo dovinarás en un anyo...", "a dovinar sinyors..." u "qué ye?".

 Exemplos 
Son muitas as dovinallas que se pueden trobar en tot o dominio lingüistico aragonés. A vegadas trobamos a mesma dovinalla de dos formas diferents en distintos puestos d'a cheografía aragonesa:

 O uevo  Astí alto en un tozal i hai un flaire motilónque tiene la capa blanca y amarillo el corazón.(Val de Chistau) Allí alto a la montanya, i hai un frari motilóque lleve els habitos bllancos y amarillo el corazón.(Vall de Benás)

Atras vegadas existe mas d'una versión, que cambea seguntes o lugar, ta definir un mesmo termín:

 A nuez  Cuatro monchetas en un conventono han finestra ni ventanico.(Val d'Echo) Arca monarca de buen parecernengún carpintero la sabe fer.(Tierra de Biescas)

 Vinclos externos 
  Adivinanza en a Gran Enciclopedia Aragonesa.

Notas

Referencias

Categoría:Chuegos mentals
Categoría:Literatura